Arabiški skaitmenys

Arabiški skaitmenys – dabar plačiausiai paplitę simboliai (skaitmenys) skaičiams žymėti. Jie naudojami įprastinėje dešimtainėje pozicinėje (skaitmens prasmė priklauso nuo vietos skaičiuje (19 ir 91 turi skirtingą reikšmę)) skaičiavimo sistemoje. Šie skaitmenys iš tikrųjų sukurti indų matematikų, vėliau perimti arabų, iš kurių vėliau skaitmenis perėmė europiečiai. Kolonizacijos metu skaitmenys paplito po visą pasaulį.

Sąvoka „arabiški skaitmenys“ taip pat gali būti taikoma rytų arabų skaitmenims (٠.١.٢.٣.٤.٥.٦.٧.٨.٩), kurie lig šiol vartojami arabų, arba įvairioms indų matematikų apie 500-uosius metus išrastoms dešimtainėms pozicinėms nulį turinčioms skaičiavimo sistemoms. Arabiškų skaitmenų išradimas laikomas svarbiu tolesnei matematikos raidai.

Skaitmenys